[pic] | EUROOPA KOMISJON |

Brüssel 1.4.2011

KOM(2011) 170 lõplik

2009/0060/B (COD)

EUROOPA KOMISJONI ARVAMUS(esitatud Euroopa Liidu toimimise lepingu artikli 294 lõike 7 punkti c alusel)Euroopa Parlamendi muudatusettepanekute kohtanõukogu seisukoha suhtes,mis käsitleb ettepanekut

EUROOPA PARLAMENDI JA NÕUKOGU MÄÄRUSE (millega muudetakse määrust (EÜ) nr 1889/2006 rahastamisvahendi loomise kohta demokraatia ja inimõiguste edendamiseks kogu maailmas) KOHTA

2009/0060/B (COD)

EUROOPA KOMISJONI ARVAMUS(esitatud Euroopa Liidu toimimise lepingu artikli 294 lõike 7 punkti c alusel)Euroopa Parlamendi muudatusettepanekute kohtanõukogu seisukoha suhtes,mis käsitleb ettepanekut

EUROOPA PARLAMENDI JA NÕUKOGU MÄÄRUSE (millega muudetakse määrust (EÜ) nr 1889/2006 rahastamisvahendi loomise kohta demokraatia ja inimõiguste edendamiseks kogu maailmas) KOHTA

1. SISSEJUHATUS

Euroopa Liidu toimimise lepingu artikli 294 lõike 7 punktis c on sätestatud, et komisjon peab esitama arvamuse Euroopa Parlamendi teise lugemise muudatusettepanekute kohta. Komisjon esitab allpool oma arvamuse parlamendi muudatusettepanekute kohta.

2. Taust

Kuupäev, mil ettepanek edastati parlamendile ja nõukogule: 21. aprill 2009

Dokument KOM(2009) 194 (lõplik/2) – 2009/0060B (COD) (parandatud 30. novembril 2009, muudetud 1. detsembril 2009 (Lissaboni lepingu jõustumine))

Parlamendi arvamuse kuupäev, esimene lugemine: 21. oktoober 2010

Kuupäev, mil muudetud ettepanek edastati parlamendile ja nõukogule: puudub

Nõukogu poliitilise kokkuleppe kuupäev: puudub

Nõukogu seisukoha ametliku vastuvõtmise kuupäev: 10. detsember 2010

Euroopa Parlamendi arvamuse kuupäev, teine lugemine: 3. veebruar 2011

3. Ettepaneku eesmärk

Erinevate ELi välistegevuse rahastamisvahendite juures puudub teatav järjepidevus seoses erandiga põhimõttest, et ELi abi ei tohi maksude, lõivude ja muude tasude puhul kasutada.

Määrus nr 1905/2006, millega luuakse arengukoostöö rahastamisvahend ja määrus nr 1889/2006 rahastamisvahendi loomise kohta demokraatia ja inimõiguste edendamiseks kogu maailmas (demokraatia ja inimõiguste Euroopa rahastamisvahend) ei võimalda selliste kulude abikõlbmatusse paindlikult suhtuda. Muude vahendite puhul on ette nähtud, et nende maksmiseks ei või „üldiselt” ELi abi kasutada. Nende puhul on siiski olenevalt konkreetsest juhtumist lubatud teatav paindlikkus ja vastutav eelarvevahendite käsutaja võib vajaduse korral lubada kõnealuste kulude tasumiseks kasutada liidu abi, et tagada usaldusväärne finantsjuhtimine ning programmide ja projektide tõhus rakendamine. Tõepoolest on paindlikkuse säilitamine hädavajalik teatavates olukordades, milles ilmneb patiseisu oht, kuna puudub maksuvabastuskord või seda ei saa kasutada (nt seetõttu, et abi saavas riigis on see erakordselt keeruline või piirkondlike projektide puhul).

Seetõttu tegi komisjon välistegevuste rahastamisvahendite vahekokkuvõtte raames ettepaneku ühtlustada arengukoostöö rahastamisvahendi ning demokraatia ja inimõiguste Euroopa rahastamisvahendi õigusaktide vastavad sätted teiste õigusaktide omadega, lisades maksude, lõivude ja muude tasude abikõlbmatuse sättesse sõna „üldiselt”, et võimaldada teha erandeid, mille üle otsustab eelarvevahendite käsutaja, kes annab vajaduse korral asjakohased juhised.

4. Komisjoni arvamus Euroopa Parlamendi muudatusettepanekute kohta

4.1 Muudatusettepanekud, millega komisjon nõustub

Komisjon võib nõustuda vaheläbivaatamise eesmärki käsitleva tekstiga (põhjendused 1, 2, 3 ja 4 ning artikli 1 lõige 5 ja artikkel 2. Infoks: nõukogu on kõnealused põhjendused ja artiklid esimesel lugemisel juba heaks kiitnud.

4.2 Muudatusettepanekud, millega komisjon ei nõustu

Komisjon ei saa heaks kiita delegeeritud õigusaktide ja komiteemenetlusega seonduvaid artikleid (põhjendus 3a, artikli 1 lõiked 1 ja 7 (delegeeritud õigusaktid), artikli 1 lõiked 2, 3, 4 ja 6 (komiteemenetlus)).

5. Kokkuvõte

Arutelu kaasseadusandjatega jätkub pärast teist lugemist, et jõuda konsensusele, millega eelistatavalt antakse Euroopa Parlamendile järelejäänud käesolevaks mitmeaastaseks programmiperioodiks ulatuslik järelevalveõigus ja jäetakse avatuks võimalused järgmiseks programmiperioodiks, sealhulgas võimalus kasutada delegeeritud õigusakte, pidades samas täielikult kinni ELi toimimise lepingu artiklis 290 sätestatud kriteeriumidest.